**ПОЗИВ ЗА ПРИЈАВУ НА 21. КОНФЕРЕНЦИЈУ БЕБА**

Крај мјесеца јуна годинама је резервисан за наше најмлађе суграђане. „Конференција беба“ је традиционална манифестација у организацији Министарства породице, омладине и спорта РС, Општинске управе и Јавне установе за културу и спорт „Културно спортски центар Пале“, која има за циљ промовисање породице и породичних вриједности.

Због новонастале ситуације изазване вирусом COVID-19, Конференција неће бити организована као ранијих година.

Централна манифестација која подразумијева скуп великог броја родитеља и дјеце одгађа се за неке боље дане, али традиција избора трочланог предсједништва неће бити прекинути. На мало другачији начин, ове године, изабраћемо ново трочлано предсједништво и одржати традицију.

Позивамо родитеље, да у име наших најмлађих суграђана, пошаљу пријаве електронским путем и на тај начин учествују у избору трочланог предсједништва за 2020. годину.

Право учешћа имају све бебе које су рођене у периоду од 28.06.2018 до 28.06.2020. године и које су пријављене на територији општине Пале.

У пријави је потребно навести: **име и презиме бебе, име и презиме родитеља, датум рођења бебе, адресу становања, имена браће и сестара и контакт телефон.**

Позив за доставу пријава отворен је од 19.06.2020. до 29.06.2020. године до 00:00 часова.

Пријаву је потребно извршити путем електронске поште на адресу: dejana.colic@pale.rs.ba

По завршетку позива, Комисија ће прегладати све пристигле пријаве и изабрати трочлано предсједништво за 2020. годину које ће чинити: **најмлађа беба (предсједник), најстарија беба (први потпредсједник) и друга најмлађа беба (други потпредсједник). Такође, ове године ћемо наградити и бебу са највише браће и сестара.**

Општинска управа је припремила поклоне који ће се новоизабраном трочланом предсједништву и беби са највише браће и сестара уручити у складу са новонасталом ситуацијом и уз поштовање мјера и препорука РШВС РС.

Све додатне информације у вези са овим позивом могу се добити на телефон број: 057/226-592, локал 121.